**Gânduri incidente**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dac-anumite gânduri

s-ar apropia impertinent de mult

de viteza luminii,

timpul l-ar putea încetini suficient

cât să impresioneze receptorii?

Dacă unele gânduri

s-ar deplasa

cu viteza luminii,

care-ar fi șansa ori neșansa

de-a deveni permanente memorii?

Dacă vreun gând,

de puțin, ar depăși

viteza luminii,

oare elanu-i brusc ar copleși

forțând căderi în patima reamintirii?

Dacă-mi revii din când în când în amintire,

îmi spun că poate-ai fost un gând,

o idee ce, din pură întâmplare,

mă străfulgeră tot mai plăpând.